Milí rodičia,

od utorka 6. 7. bude vyučovanie pokračovať prezenčnou formou pre deti MŠ a od stredy 7. 4. aj pre žiakov prvého stupňa ZŠ. V prevádzke bude aj ŠKD v rovnakom režime, ako bol zavedený pred prerušením vyučovania. Žiaci druhého stupňa sa naďalej učia z domu dištančne.

Podmienkou nástupu dieťaťa do školy je doloženie Vášho vyhlásenia o bezinfekčnosti a  kópie potvrdenia, ktoré dokladuje aktuálne platný negatívny výsledok testu na COVID-19 **U OBOCH ZÁKONNÝCH ZÁSTUPCOV,** s ktorými dieťa žije v spoločnej domácnosti. Relevantný je i doklad o prekonaní choroby alebo o zaočkovaní oboma dávkami, od ktorého uplynulo min. 14 dní.

Formulár vyhlásenia je dostupný v PDF formáte po kliknutí na odkaz pod obrázkom. Jednoduchší spôsob doručenia tohto dokumentu je potvrdiť vyhlásenie elektronickou formou na našej stránke EDUPAGE. Urobte tak najneskôr do nedele 4. 4. do 20.00 h.

Triedni učitelia si tak budú môcť pripraviť zoznam detí, od ktorých pri vstupe do školy nebudú vyžadovať papierové doklady o bezinfekčnosti.

Zároveň Vás prosíme, aby ste triednym učiteľom oznámili, či sa Vaše dieťa bude stravovať v ŠJ, príp. či bude navštevovať ŠKD, ak je prihlásené.

Prosíme, aby deti mali v pondelok so sebou rúško (aj náhradné) a prezuvky, ak si ich brali domov. Celá budova 1. stupňa je vyčistená a dezinfikovaná. Žiaci vstupujú do budovy školy od 7.20 h dvomi vchodmi tak, ako bolo zaužívané pred prázdninami. Pri vstupe do školy im bude zmeraná teplota a dezinfikované ruky.

ŠKD funguje od skončenia vyučovania do 16.30 h v 5 oddeleniach, v ktorých sú deti zaradené od začiatku školského roka. Ranná činnosť klubu je nateraz zrušená.

 S úctou

 vedenie ZŠ s MŠ Samuela Timona, Trenčianska Turná 30